### Beslutninger

Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 1. december 2022 har vedtaget erklæringen fra [adresse] og Beskæftigelsesudvalget af 23. november 2022.

Et mindretal bestående af Venstres byrådsgruppe og Magnus Gregersen henholdte sig til det oprindelige forslag.

###

Beslutningsforslag fra V

I Venstre har vi fortsat en stor bekymring for trygheden og unges vilkår i [adresse], derfor er der behov for en ekstern undersøgelse af hele forløbet omkring de ekstrem grænseoverskridende adfærd og kultur, som der har været omkring [adresse] og Kontaktstedet.

I forlængelse af redegørelsen fra rådmand og forvaltning fra den 19.9.2022 og 3.10.2022, som b.la. indeholder, en kronologisk gennemgang af relevante begivenheder i sagen, som er stærkt problematisk. Samt indstilling fra direktør og rådmand om de meget alvorlige personalemæssige konsekvenser, finder vi det nødvendigt med en ekstern undersøgelse af [adresse] og [adresse], en bred og aktuel afdækning af de faktiske forhold.

Herunder arbejdsmiljø og hele den forfejlet kultur som har hersket omkring [adresse] og Kontaktstedet - gældende fra tilbuddene blev etableret, dog med særligt fokus på perioden fra februar 2022 frem til nu og med udgangspunkt i følgende forhold:

1. Havde personer i [adresse] organisation kendskab til dårligt arbejdsmiljø og kultur - hvem havde et sådant kendskab?

2. Har der været tilfælde, hvor personer i [adresse] organisation har haft viden, som man burde have reageret på?

3. I bekræftende fald: Hvem har været beslutningstagere, og hvem har været orienteret i denne sag?

4. Der fremgår af materialet at: “Sigrid Andresen kontakter forvaltningen, 27. juni 2022. Centerchefen retter henvendelse til forvaltningen med en oplevelse af kulturudfordringer i [adresse] og med et ønske om sparring og evt. hjælp. Det aftales, at der følges op, når de relevante er tilbage fra sommerferie" Hvem har ansvaret for at der ikke straks reageres, på de meget alvorlige hændelser, man er vidende om - ja hvorfor overdrages sagen ikke allerede her til politiet - inden sommerferien?

5. Har [adresse] ført tilsyn i perioden, og hvad har tilsynet – i givet fald omfattet, hvordan er det udført, og har det været tilstrækkeligt? Vi er orienteret om at der har været en løbende evaluering af [adresse] og Kontaktstedet - hvorfor har rådmanden ikke reageret og orienteret byrådet?

6. I forbindelse med løbende gennemgang og evalueringer - i løbet af det seneste år - af [adresse] og Kontaktstedet - har rådmand, direktør og forvaltning da stødt på forhold der kunne være foruroligende?

Den eksterne undersøger skal også komme med anbefalinger til opfølgning og fremtidig kommunal håndtering af hele området omkring den kriminalpræventive indsats, en kvalificering af de fremadrettede indsatser samt det ledelsesmæssige fokus og rekruttering af nye medarbejder og leder. Derfor er der behov for en faglige anbefaling af fremtidens kommunale håndtering af den ungerettede kriminalpræventive indsats. Inspiration kunne hentes i 6 by regi, fx Odense, [adresse] og evt. de nordiske lande, hvor man må have lignende organiseringer og udfordringer.

På vegne af Venstres byrådsgruppe

Leif Andresen

### Sagsforløb

Udvalg: [adresse]

Dato: 16-11-2022

Maria Bertelsen:

Fremsendes til [adresse] og Beskæftigelsesudvalget til behandling i henhold til beslutning i byrådets møde den 16. november 2022.

Udvalg: Social- og Beskæftigelsesudvalget

Dato: 23-11-2022

Maria Bertelsen:

Janne Mogensen, Marius Schultz, Freja Overgaard, Sebastian Kjeldsen, Emma Overgaard og Tim Bech kunne ikke tiltræde forslaget, men bemærkede, at der skal være fokus på den fremadrettede udvikling og gentænkning af området og at der er opbakning til at indhente ekstern hjælp i den forbindelse.

Leif Andresen henholder sig til det oprindelige forslag med vægtning på den fremadrettede opfølgning og fremtidige kommunale håndtering af hele området omkring den kriminalpræventive indsats, en kvalificering af de fremadrettede indsatser samt det ledelsesmæssige fokus og rekruttering af nye medarbejder og ledere – med ekstern hjælp fra eksempelvis Kommunernes Landsforening, og med Borgmesterens Afdeling som tovholder.